Kiepersol Lodge | Resensies
Kiepersol Lodge: Hooffoto's
4.4 uit 5van 13 resensies vir Kiepersol Lodge
Nerena M - Feb 2020
Heerlik gekuier! Huis is baie gemaklik!
Kiepersol Huis was baie gemaklik, alles en meer was beskikbaar wat ons kuier aangenaam gemaak het. Sarie het so baie inligting en meer gestuur om ons te help! Baie dankie!
Nadia K - Okt 2019
As jy wil rustigheid ervaar en veiligheid prioriteit is, dan is dit die ideale plekkie om te bly.
Ons was groep vriendinne wat gebly het by Kiepersol en veiligheid was vir ons baie belangrik omdat ons net vrouens was. Ons het absoluut veilig gevoel! Kiepersol is 'n heerlike plekkie!
Elize V - Jun 2019
Onaangename begin tot ons naweek.
Vrydagmiddag daar aangekom, net om die plek gesluit te vind met geen sleutel in sig. Om eienaar te kontak, moes ons weer terugry tot op teerpad as gevolg van geen ontvangs. Na vele oproepe het eienaar geantwoord met 'kan jy nie onthou dat ek in die mail vir gou gesê het waar die sleutel is nie'. Maandag my mails weer gelees (net om seker te maak) met geen aanduiding van sleutel. Ek het daardie spesifieke mail van die eienaar aangevra, waarna sy my gebel het en minder vriendelik was, inteendeel my gewaarsku as ek 'n slegte 'review' stuur, sy net die 'screenshots' van al haar mails sal stuur waarin sy moeite gedoen het. Die 'screenshots' sal wees mails en Whatapp-boodskappe van al die reëls en regulasies, waar jy wat moet aan en af sit, jou eie toiletpapier en skottelgoedseep bring, geen musiek, geen partytjies en R500 breekskade wat betaal moet word. Ek het my 2 hondjies saamgevat, waarvoor ek reg van die begin gevra het, maar niemand my daarop geantwoord het nie.
Kiepersol Lodge's terugvoer
Ek is baie jammer oor die gas se minder-lekker ervaring!
Ek het al die e-posse gestuur en die een waarin staan waar die sleutels gebêre word, het vir een of ander rede nie by haar uitgekom nie. My WiFi kon dalk gefaal het met die spesifieke e-pos.
Die gas het my wel vroeg Vrydag-aand in die hande gekry en ek het aan haar verduidelik waar die sleutel gebêre word. Ek het wel genoem dat dit in die e-pos genoem word, onbewus daarvan dat die betrokke e-pos wat nie by haar uit gekom het nie. Ek het op 2 geleenthede die kode van die hek gestuur asook foto’s van hoe die verdeelbord se skakelaars werk asook waar die elektriese heining se skakelaar is. Die hondjies is op vergunning toegelaat, al huisves ons nie gewoonlik troeteldiere nie.
Ek het haar 2 maal om verskoning gevra en herhaaldelik jammer gesê vir die ongerief en dat ek nooit so iets doelbewus sal doen nie. In my opinie, het ek alles in my vermoë gedoen soos met alle gaste en was deurentyd vriendelik.
Ten slotte, wil ek benadruk dat ek haar nooit gedreig met skermgrepe nie. Ek het eenvoudig gesê dat ek al die boodskappe en e-posse sal stuur aan die agentskap ter bewys dat ek behulpsaam was tot die beste van my vermoë.
Weereens jammer aan die gas vir die slegte ervaring.
Nico S - Mrt 2019
Goed geleë en privaat.
Baie mooi plek en n mooi uitsig oor die rivier.
Anja M - Okt 2018
Was ongelooflik lekker! Kon nie vir 'n beter plek gevra het om 'n verjaarsdag/familie-byeenkoms/huweliksherdenking te vier nie. Die slaap uiteensetting is puik. Was mal oor die buitebadkamer en die Jacuzzi, en die feit dat jy uit elke kamer kan beweeg sonder om deur die huis te gaan. Sarie was baie vriendelik en het alles per epos vir ons uiteengesit. Sy was ook beskikbaar sou daar 'n probleem wees. Die regte plek vir uitspan en lekker kuier!
Charlotte P - Mei 2018
In elke stappie in die natuur kry jy meer as wat jy soek, Kiepersol bring die beste in jou uit.
Ongelooflik netjies, maklik om daar te kom en pragtige uitsig. Om dit saam vriende te geniet is ideaal. Kamers is goed ingerig en die plekkie is so goed geakkommodeer vir koue en warm tye. Binnebraai en kaggels, buiteboma, regtig 'n thumbs up.
Mara B - Apr 2018
Heerlik gekuier op die oewer van die vaal.
Hoewel kombuisspasie baie beknop is, was dit oor die algemeen luuks ingerig. 'n Ekstra badkamer sou dit baie meer gerieflik gemaak het. Oor die algemeen was dit baie mooi skoon en netjies. Rustige omgewing en pragtige natuur. Sou graag langer wou kuier!
Leatitia R - Mrt 2018
Stil en rustige omgewing met 'n mooi uitsig oor die rivier.
Die trappe is net nie baie veilig/kindervriendelik nie.
Yolande S - Des 2017
Dit was verskriklik vuil. Al die vloere was vuil en taai. Ons moes al die eetgerei en potte ens was voor ons dit kon gebruik het. Die stort was verskriklik vuil. Kliëntediens was glad nie 'n prioriteit nie, geld was wel 'n baie groter prioriteit. Die eienaar is baie ongeskik en aanvallend.
Ek is jammer dat dit die gaste se opinie is oor Kiepersol Lodge. Ons bou daarop voort om gaste gelukkig te hou.
Charles P - Jun 2017
Die stilte van die Skepping ervaar jy hier.
Baie dankie aan Sarie vir al haar vooraf reëlings en inligting asook reis-aanwysings. Dis 'n pragtige plek op die oewer van die Vaalrivier met alles wat jy nog het. Baie mooi modern ingerig. Het baie lekker langnaweek gehou en sal weer in die somer wil gaan. Onthou net hier is stilte koning.
Christine D - Mei 2017
Baie netjies, skoon en kompak. Heerlike plek om te rus! Rustige atmosfeer. Jacuzzi heerlik ontspannend.
Andy K - Okt 2016
Dit is 'n perfekte plek om met vriende te ontspan.
Carl V - Sep 2016
Baie rustig en stil langs die Vaalrivier in 'n lekker blyplek met al die geriewe wat 'n mens nodig het.
Die tyd by Kiepersol was baie rustig en die geriewe, veral die Jacuzzi, was 'n wenner. Ons het feitlik die hele naweek buite spandeer a.g.v die lekker braai en ontspannings-area aan die rivierkant van die huis. Alles was netjies en op sy plek met aankoms en die aanwysings wat Sarie gegee het, 100%. Sal beslis weer die plek besoek.
Adres: Schoemanshof , Potchefstroom, 9595, Noordwes
https://d288tngog90ix0.cloudfront.net/AAEAAQAAAAAAAAAAAAAAJDI2ZDhkMjViLTU4ZjctNGM4OC04NzBhLWU3N2NhYmQ0YTc2MQ?w=1440&h=960&fit=crop&auto=format Vanaf R1 980 per nag (plek vir 8) 13 5 1 5 Schoemanshof Potchefstroom 9595 Noordwes 086 999 0018 12:00-19:00 14:00 -26.93194167835 27.184907197952